Diari Oficial de la Generalitat Valenciana


Sumari del DOGV 7822, del 06-07-2016 (2016/4707)

Notificació de la sentència dictada en el judici verbal número 2872/2015.
-------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4707


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 2872/2015. [2016/4707]  
Procediment: judici verbal 002872/2015.  
Demandant: Cafento Levante, SL.  
Procuradora: Josefa Paya Vidal.  
Demandada: Cristina Conejero Moros.  
Procurador/a: -  
Jesús Lorenzo Álvarez, lletrat de l'Administració de Justícia, del Jutjat de Primera Instància número 5 d'Elx i partit, faig constar que en virtut d'allò que s'ha ordenat per la resolució d'aquesta data dictada en el procediment a què es fa referència, i atés que es desconeix el domicili o parador actuals de la demandada, Cristina Conejero Moros, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, a fi de dur a terme la diligència de notificació de la sentència. A continuació, se'n fa un testimoniatge de la resolució objecte de notificació:  
  
«Sentència número 185/2016  
Elx, 8 de juny de 2016  
M.ª Encarnación Aganzo Ramón, magistrada jutgessa de Primera Instància número 5 d'Elx, he vist i oït aquestes actuacions de judici verbal, seguides davant d'aquest jutjat amb el número 2872/2015 a instàncies de la mercantil Cafento Levante, SL, representada per la procuradora dels tribunals Josefa Paya Vidal i assistida per la lletrada Magdalena Mata de la Torre, contra Cristina Conejero Moros, declarada en rebel·lia.  
Dispositiva  
Estime la demanada interposada per la mercantil Cafento Levante, SL, representada per la procuradora dels tribunals Josefa Paya Vidal, contra Cristina Conejero Moros, declarada en rebel·lia, declare la resolució del contracte de prestació temporal de mitjans subscrit amb data 23 de setembre de 2012, que s'acompanya com a document 1 a la demanda, i condemne la demandada a restituir a l'actora la maquinària dipositada al seu establiment sempre que es trobe en perfectes condicions d'ús, conservació, neteja i higiene, de conformitat amb el que disposa l'estipulació segona del contracte; i, subsidiàriament, en el cas que els béns mobles cedits no estiguen al lloc del dipòsit i no els puga tornar al seu propietari (Cafento Levante, SL) des de la notificació de la sentència o no es troben en perfectes condicions d'ús, conservació, neteja i higiene, la qual cosa es determinarà en execució de sentència, al pagament del seu valor per l'import de 2.675,23 euros, més l'interés de demora des del 14 de novembre de 2014 i fins que es faça efectiva l'esmentada quantitat. I condemne, a més, la demandada a pagar les costes causades.  
Contra aquesta sentència no es podrà interposar cap recurs.»  
  
I perquè valga de notificació de la sentència de forma deguda respecte de la demandada, Cristina Conejero Moros, expedisc aquest edicte.  
  
Elx, 9 de juny de 2016.- El lletrat de l'Administració de Justícia: Jesús Lorenzo Álvarez.